
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"АЧАЛЛӐ ҪЕМЬЕСЕНЕ ПАТШАЛӐХ ПУЛӐШӐВӖ 
ПАМАЛЛИ ХУШМА МЕРӐСЕМ ҪИНЧЕН" САККУННЕ ТАТА ЧӐВАШ РЕСПУБЛИКИН "ЧӐВАШ РЕСПУБЛИКИН 
УЙРӐМ САККУН АКЧӖСЕНЕ УЛШӐНУСЕМ 
КӖРТЕССИ ҪИНЧЕН" САККУНӖН 14 СТАТЙИНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи чӳк уйӑхӗн 29-мӗшӗнче
йышӑннӑ

1 статья
Чӑваш Республикин "Ачаллӑ ҫемьесене патшалӑх пулӑшӑвӗ памалли хушма мерӑсем ҫинчен" 2012 ҫулхи нарӑс уйӑхӗн 21-мӗшӗнчи 1 №-лӗ саккунне (Чӑваш Республикин Патшалӑх Канашӗн ведомоҫӗсем, 2012, 94 №; Чӑваш Республикин Саккунӗсен пуххи, 2014, 3 №; 2015, 12 №; 2016, 11 №; "Республика" хаҫат, 2017, раштав уйӑхӗн 27-мӗшӗ; 2020, ҫу уйӑхӗн 7-мӗшӗ; 2021, нарӑс уйӑхӗн 25-мӗшӗ, раштав уйӑхӗн 2-мӗшӗ; "право21.рф" сеть кӑларӑмӗ, 2022, чӳк уйӑхӗн 22-мӗшӗ, 0000000000000249 №; "Республика" хаҫат, 2023, чӳк уйӑхӗн 8-мӗшӗ; 2024, ака уйӑхӗн 10-мӗшӗ) ҫакӑн пек улшӑнусем кӗртес:
1) 2 статьян 8-мӗш пайне ҫакӑн пек ҫырса хурас:
"8. Ҫак статьян 1-мӗш, 3–5-мӗш пайӗсенче кӑтартнӑ ҫынсен пулӑшу памалли хушма мерӑсене илмелли прави ҫемье капиталӗн укҫи-тенкипе хуҫаланасси ҫинчен калакан заявление (малалла – хуҫаланасси ҫинчен калакан заявлени) панӑ самант тӗлне ачаллӑ ҫемьене Чӑваш Республикин Министрсен Кабинечӗ палӑртнӑ йӗркепе пӗчӗк тупӑшлӑ ҫемье пек шута илнӗ чухне пуҫланать."; 
2) 5 статьян 1-мӗш пайне ҫакӑн пек ҫырса хурас:
"1. Ҫемье капиталне ҫакӑн чухлӗ палӑртаҫҫӗ:
1) 100 000 тенкӗ, 2019 ҫулхи раштав уйӑхӗн 31-мӗшӗччен (ҫак куна кӗртсе) ҫемье капиталӗн укҫи-тенкипе (унӑн пӗр пайӗпе) усӑ курнӑ пулсан;
2) 150 000 тенкӗ, 2020 ҫулхи кӑрлач уйӑхӗн 1-мӗшӗнчен пуҫласа 2024 ҫулхи раштав уйӑхӗн 31-мӗшӗччен (ҫак куна кӗртсе) ҫемье капиталӗн укҫи-тенкипе (унӑн пӗр пайӗпе) усӑ курнӑ пулсан;
3) 200 000 тенкӗ, 2025 ҫулхи кӑрлач уйӑхӗн 1-мӗшӗччен ҫемье капиталӗн укҫи-тенкипе (унӑн пӗр пайӗпе) усӑ курман пулсан.";
3) 6 статьян 7-мӗш пайне ҫакӑн пек ҫырса хурас:
"7. Хуҫaланасси ҫинчен калакан заявление памалли тата пӑхса тухмалли йӗркене, ҫавӑн пекех ҫемье капиталӗн укҫи-тенкипе хуҫaланмалли правӑна пурнӑҫлама кирлӗ документсен переченьне Чӑваш Республикин Министрсен Кабинечӗ палӑртать."; 
4) 7 статья хӑйӗн вӑйне ҫухатнӑ тесе йышӑнас.

2 статья
Чӑваш Республикин "Чӑваш Республикин уйрӑм саккун акчӗсене улшӑнусем кӗртесси ҫинчен" 2014 ҫулхи пуш уйӑхӗн 27-мӗшӗнчи 18 №-лӗ саккунӗн (Чӑваш Республикин Саккунӗсен пуххи, 2014, 3 №; 2017, 2 №) 14 статйин иккӗмӗш абзацӗ хӑйӗн вӑйне ҫухатнӑ тесе йышӑнас.

3 статья
Ҫак Саккун 2025 ҫулхи кӑрлач уйӑхӗн 1-мӗшӗнчен вӑя кӗрет.

	Чӑваш Республикин
Пуҫлӑхӗ
	
О. Николаев

